EkBass/fiwiki-20250220-pages-articles huggingface dataset:
Geneven Raamattu

Geneven Raamattu (engl. Geneva Bible) on yksi historiallisesti merkittävimmistä Raamatun englanninkielisistä käännöksistä. Sen Uusi testamentti ilmestyi vuonna 1557 ja koko Raamattu vuonna 1560.Britannica; Geneva Bible Se edelsi Kuningas Jaakon Raamattua 51 vuodella. Se olikin 1500-luvun englantilaisen protestantismin ensisijainen Raamattu. Geneven Raamattua edelsi vuonna 1539 ilmestynyt Great Bible, joka oli ensimmäinen virallinen Anglikaanisen kirkon englanninkielinen RaamattuBritish Library: The Great Bible, probably Henry VIII's own copy University of Fambridge: The Great Bible. Geneven Raamattu oli merkittävä englantilainen Raamattu 1500- ja 1600-luvuilla, ja se sai laajaa suosiota ja vaikutusvaltaa tuona aikana. Tämä Raamattu oli yksi niistä, jotka kuljetettiin Amerikkaan Mayflowerilla. Geneven Raamattu oli huomattava käännös, joka syntyi taitavien protestanttisten oppineiden työn tuloksena. Se sai aikansa huippukirjailijoiden ja ajattelijoiden laajan tunnustuksen, ja monet merkittävät hahmot, kuten William Shakespeare, John Bunyan ja John Milton, hyödynsivät tätä Raamattua omissa kirjoituksissaan. Geneven Raamattua pidetään historian ensimmäisenä opetuskäännöksenä, sillä se oli varustettu monilla opettavaisilla ja avustavilla elementeillä Raamatun tutkijoille. Nämä elementit sisälsivät muun muassa viittauksia eri jakeisiin, kirjoitusten johdantoja, karttoja, taulukoita, puupiirroksia, hakemistoja ja muita hyödyllisiä ominaisuuksia. Geneven Raamattu erottuu kaikista muista Raamatuista ainutlaatuisuudellaan. Se oli ensimmäinen Raamattu, joka esitti Raamatun kirjat lukuina ja numeroituina jakeina. Tämä versio sai aikakautensa suurimman suosion, osittain laajojen marginaalihuomautusten ansiosta. Nämä merkinnät, jotka oli laatineet uskonpuhdistuksen johtajat, kuten John Calvin, John Knox ja monet muut, sisälsivät selityksiä ja tulkintoja pyhistä kirjoituksista, mikä teki Raamatusta helpommin ymmärrettävän tavallisille ihmisille. Kuningas Jaakko I oli tyytymätön joihinkin Raamatun selityksiin, erityisesti silloin kun ne koskivat hallitsijoiden tyranniaa, aviorikoksia ja muita kiistanalaisia uskonnollisia näkemyksiä. Hän pyrki sensuroimaan nämä Raamatun tulkinnat ja vahvistamaan asemansa auktoriteettina siinä, miten Raamattua tulkittiin. Tämän seurauksena hän vaati, että laadittaisiin hallituksen "auktorisoitu" versio, joka ei sisältäisi niitä selityksiä, joista hän oli eri mieltä. Monet, jotka olivat sitoutuneet käyttämään tiettyä Raamatun versiota, joutuivat vainon kohteeksi, ja jotkut heistä jopa lähtivät matkalle tuntemattomiin ja kartoittamattomiin maihin. Kun nämä siirtolaiset saapuivat Pohjois-Amerikkaan he tutkivat huolellisesti vuoden 1599 Geneven Raamattua saadakseen inspiraatiota ja ohjeita uuden siirtokunnan lakien kehittämiseksi. ==Lähteet== Luokka:Raamatunkäännökset Luokka:Anglikaanisen kirkon historia
114 (luku)

114 (sataneljätoista) on luonnollinen luku, jota edeltää luku 113 ja seuraa luku 115. == Matematiikassa == * 114 on yhdistetty, runsas ja puolitäydellinen luku. * 114 on Harshad-luku kymmenjärjestelmässä, koska 114 = 19 \cdot (1+1+4). * 114 on pienin positiivinen kokonaisluku, jota ei ole vielä esitetty muodossa a^3 + b^3 + c^3, jossa a, b ja c ovat kokonaislukuja. * 114 kuuluu Padovanin lukujonoon. * 114 kuuluu Zumkellerin lukuihin, koska sen tekijät voidaan jakaa kahdeksi joukoksi, joiden summa on sama. * 114 kuuluu Moranin lukuihin, koska se jaettuna numeroidensa summalla on alkuluku. * 114 on palindromi seitsenjärjestelmässä: 2227. * 114 ensimmäisen alkuluvun summa (32 353) on myös alkuluku. * 114 on pienin luku, joka voidaan muodostaa kahden parittoman alkuluvun summana (vähintään) kymmenellä tavalla, kun lukujen järjestyksellä ei ole merkitystä. (huom.: indeksi 57) * 114 on yksi vain 17:stä positiivisesta kokonaisluvusta, joita ei voi muodostaa alle kahdeksan positiivisen kuutioluvun summana. * 114 voidaan muodostaa kolmen neliöluvun summana kolmella tavalla: 8^2 + 7^2 + 1^2, 8^2 + 5^2 + 5^2 tai 7^2 + 7^2 + 4^2. * 114 voidaan muodostaa neljän eri neliöluvun summana kolmella tavalla: 10^2 + 3^2 + 2^2 + 1^2, 8^2 + 5^2 + 4^2 + 3^2 tai 7^2 + 6^2 + 5^2 + 2^2. == Luonnontieteissä == * Alkuaineiden jaksollisessa järjestelmässä 114 on fleroviumin järjestysluku. * Kadmium-114 on kadmiumin vakaa ja luonnossa yleisin isotooppi. * Tina-114 on tinan vakaa isotooppi. * Osmium-190 on osmiumin vakaa isotooppi, jonka neutroniluku on 114. * Iridium-191 on iridiumin vakaa isotooppi, jonka neutroniluku on 114.Isotope data for iridium-191 in the Periodic Table * 114 Kassandra on asteroidi. == Muissa yhteyksissä == * 114 on suomenkielisen virsikirjan virsi: "Oi Pyhä Henki, Jumala". * 114 on Kelan erityiskorvattavien lääkkeiden korvausnumero, jolla korvataan glaukooman hoitoon käytettäviä lääkkeitä. * 114 on suomenkielisen Raamatun psalmi: "Vapise, maa, Herran edessä!". * Fat Boy™ 114 on Harley- Davidsonin valmistama moottoripyörämalli. * Koraanissa on 114 lukua. * Tuomaan evankeliumissa on 114 sanontaa. * STS-114 oli avaruussukkulalento. * ZIL-114 on neuvostovalmisteinen limusiini. * Iljušin Il-114 on venäläinen matkustajalentokone. * Seututie 114 kulkee Espoossa ja Kauniaisissa. == Lähteet == == Aiheesta muualla == Luokka:Luonnolliset luvut
Henrik Norlén

Johan Henrik Norlén (s. 2. syyskuuta 1970 Karlstad) on ruotsalainen näyttelijä. Hän valmistui Tukholman teatterikorkeakoulusta vuonna 2002 ja on näytellyt muun muassa Dramatenissa ja Tukholman kaupunginteatterissa. Elokuvan puolella Norlén on esiintynyt esimerkiksi Johan Falk -elokuvissa. ==Lähteet== ==Aiheesta muualla== Luokka:Ruotsalaiset näyttelijät Luokka:Vuonna 1970 syntyneet Luokka:Elävät henkilöt
Norlén

Norlén on seuraavien henkilöiden sukunimi: * Andreas Norlén (s. 1973), ruotsalainen kokoomuspoliitikko * Henrik Norlén (s. 1970), ruotsalainen näyttelijä
Lielahden tasoristeysturma

Lielahden tasoristeysturma tapahtui 5. lokakuuta 1933 kello 19.06 Tampereen esikaupunkialueella Lielahden rautatieaseman lähellä sijainneella tasoristeyksellä. Lielahden asemalta Tampereelle lähtenyt kahden höyryveturin vetämä lisätavarajuna numero 1488 törmäsi ylikäytävällä Lielahden–Tampereen linjalla ajaneen linja-auton H 3908 peräosaan. Onnettomuudessa linja-auton kuljettaja kuoli ja auton kaksi matkustajaa loukkaantuivat vakavasti.Järkyttävä onnettomuus eilen illalla Lielahdessa. Juna ajanut linja- auton säpäleiksi ylikäytävällä, Aamulehti, 06.10.1933, nro 268, s. 1, Kansalliskirjaston digitaaliset aineistotTavarajuna murskasi linja-auton Lielahden ylikäytävällä eilen, Kansan Lehti, 06.10.1933, nro 231, s. 1, Kansalliskirjaston digitaaliset aineistot Tavarajuna työnsi linja-autoa seitsemän metrin matkan, minkä jälkeen auto sinkoutui kovalla voimalla radan oikealla puolella sijainnutta voimajohtopylvään sementtialustaa vasten ja murskautui täysin. Auton korin puuosat pirstoutuivat palasiksi, ja korin peltipäällys meni kasalle auton perään. Linja-auton kuljettaja takertui istuimineen veturin suojushäkkiin ja kulkeutui sen mukana vielä 16 metrin matkan, ennen kuin juna saatiin pysäytettyä. Linja-autossa olleet kaksi matkustajaa lensivät auton korin hajotessa istuimiltaan radan sivuun ja loukkaantuivat vakavasti. Onnettomuusautossa olleet kuljetettiin Tampereen yleiseen sairaalaan, jossa auton kuljettaja ja omistaja Yrjö Nikolai Valkila (s. 1902) kuoli saamiinsa vammoihin samana iltana. Onnettomuus saattoi johtua siitä, että kuljettaja ei nähnyt junan tuloa viereisellä raiteella seisoneen toisen junan vuoksi. Tasoristeys oli vartioitu, mutta toinen tasoristeyksen porteista oli vielä auki, eikä linja-auton kuljettaja nähtävästi huomannut tasoristeyksen vartijan varoitusta junan tulosta. Tasoristeys oli vaarallinen, koska sekä rautatie- että maantieliikenne oli vilkasta, ja näkyvyys paikalla oli huono maantien mutkien, radanvarren rakennusten ja Lielahden ratapihan järjestelyraiteilla usein seisovien vaunujen vuoksi.Lielahden ylikäytäväonnettomuus. Todettu puhtaaksi tapaturmaksi, Aamulehti, 13.10.1933, nro 275, s. 2, Kansalliskirjaston digitaaliset aineistot == Lähteet == Luokka:Linja-auto-onnettomuudet Suomessa Luokka:Tasoristeysonnettomuudet Luokka:Junaonnettomuudet Suomessa Luokka:Vuoden 1933 onnettomuudet Luokka:1930-luvun onnettomuudet Suomessa Luokka:Tampereen historia
Peter Engman

Tony Peter Villiam Engman (s. 24. syyskuuta 1963 Hallstavik) on ruotsalainen näyttelijä. Hän työskenteli ennen näyttelijänuraansa muun muassa hitsaajana, kuorma-autonkuljettajana ja postinjakajana sekä keikkaili President Gas -nimisen punk-yhtyeensä kanssa. Vuosina 1993–1996 hän kouluttautui näyttelijäksi Göteborgin teatterikorkeakoulussa. ==Lähteet== ==Aiheesta muualla== Luokka:Ruotsalaiset näyttelijät Luokka:Vuonna 1963 syntyneet Luokka:Elävät henkilöt
115 (luku)

115 (sataviisitoista) on luonnollinen luku, jota edeltää luku 114 ja seuraa luku 116. == Matematiikassa == * 115 on puolialkuluku ja siten myös yhdistetty luku. * 115 on vajaa luku. * 115 on seitsenkulmiopyramidiluku. * 115 on Harshad-luku binäärijärjestelmässä: 115 = 1110011_2 = 23 \cdot (1+1+1+0+0+1+1). * 115 on onnekas luku. * 115 kuuluu Duffyn lukuihin. * 115 kuuluu Zuckermanin lukuihin (), koska se on jaollinen numeroidensa tulolla kymmenjärjestelmässä. * 115 esiintyy lukujonossa, joka saadaan, kun aloitetaan ykkösestä ja lasketaan aina yhteen lukujonon kaikkien edellisten jäsenten numerot. * 115 on pienin luku, joka on (vähintään) kymmenen luvun tapauksessa kunkin itseään pienempien tekijöiden summa. * 115:n tekijöiden summa (144) on neliöluku. == Luonnontieteissä == * Alkuaineiden jaksollisessa järjestelmässä 115 on moskoviumin järjestysluku. * Indium-115 on indiumin luonnossa yleisin joskaan ei vakaa isotooppi.Isotope data for indium-115 in the Periodic Table (arkistoitu) * Tina-115 on tinan vakaa isotooppi. * 115 Thyra on asteroidi. == Muissa yhteyksissä == * 115 on suomenkielisen virsikirjan virsi: ”Oi Luoja, lohduttajamme”. * 115 on suomenkielisen Raamatun psalmi: ”Luota Herraan, Israel”. * 115 on Kelan erityiskorvattavien lääkkeiden korvausnumero, jolla korvataan rintasyövän hoitoon käytettäviä lääkkeitä. * STS-115 oli avaruussukkulalento. * ZIS-115 on neuvostovalmisteinen panssaroitu ajoneuvo. * Seututie 115 kulkee Siuntiossa. * Eurooppatie E115 kulkee Venäjällä. == Lähteet == == Aiheesta muualla == Luokka:Luonnolliset luvut
Bineta Diédhiou

Bineta Diédhiou (s. 8. tammikuuta 1986 Dakar) on senegalilainen taekwondon MM- mitalisti, Afrikan kisojen voittaja ja kolminkertainen Afrikan-mestari. Diédhiou saavutti MM-pronssia 59 kg:n painoluokassa Madridissa 2005. Voitettuaan neljä ottelua hän hävisi välieräottelussa eteläkorealaiselle Kim Sae-romille pistein 0–12. MM-kilpailujen puolivälierissä hän karsiutui 57 kg:n sarjassa 2011. Olympialaisissa hän sijoittui 57-kiloisissa jaetulle yhdeksännelle sijalle voitettuaan yhden ottelun Pekingissä 2008 ja jaetulle 11. sijalle hävittyään ensimmäisessä ottelussa Suvi Mikkoselle Lontoossa 2012. Diédhiou saavutti Afrikan kisoissa 57 kg:n painoluokassa kultaa 2015 ja hopeaa 2011. Hän voitti 57-kiloisten Afrikan-mestaruuden 2009, 2012 ja 2014 sekä saavutti 55 kg:n sarjassa hopeaa 2003 sekä 57-kiloisissa pronssia 2010 ja 2018. Diédhiou oli Pekingin olympialaisissa 2008 Senegalin lipunkantaja sekä avajaisissa että päättäjäisissä. == Lähteet == Luokka:Senegalilaiset taekwondoinit Luokka:Vuonna 1986 syntyneet Luokka:Elävät henkilöt
RwandAir

RwandAir on Ruandan kansallinen lentoyhtiö, joka aloitti toimintansa joulukuussa 2002. Se lentää maan sisäisiin kohteisiin ja ympäri Afrikkaa sekä joihinkin kohteisiin Aasiassa ja Euroopassa. Yhtiön solmukohta on Kigalin kansainvälinen lentoasema. == Historia == RwandAir perustettiin vuonna 2002 nimellä Rwandair Express, entisen Air Rwandan tilalle, koska se oli lopettanut toimintansa Ruandan kansanmurhan aikana. Vuonna 2009 nimi vaihtui nykyiseen. 2010-luvun aikana yhtiö kasvoi ja sai lisää koneita, ostaen niitä myös suoraan valmistajilta. Syksyllä 2022 ilmoitettiin, että yhtiö haluaisi liittyä Oneworld-allianssiin Qatar Airwaysin tuella. == Laivasto == RwandAirin laivasto joulukuussa 2023: Konetyyppi Lukumäärä Tilauksia Matkustajapaikkoja Huom. Airbus A330-200 2 – 244 Airbus A330-300 1 – 274 Boeing 737-700 1 – 120 Boeing 737-800 5 – 154 Boeing 737-800BCF 1 1 vain rahti Bombardier CRJ900ER 2 – 75 de Havilland Canada Dash 8 2 – 67 Yhteensä 14 1 == Lähteet == Luokka:Afrikkalaiset lentoyhtiöt Luokka:Ruandan talous
Difenyylioksalaatti

Difenyylioksalaatti (C14H10O4) on orgaaninen yhdiste. Se on valkoista tai keltaista kiinteää ainetta joka ei liukene veteen. Difenyylioksalaatin moolimassa on 242,23 g/mol ja CAS-numero 3155-16-6. Kemikaali aiheuttaa yhdessä vetyperoksidin kanssa kemiluminesenssi-ilmiötä, jota voidaan hyödyntää esimerkiksi valotikuissa sekä kaupallisessa että sotilaallisessa käytössä muun muassa kauppanimellä Cyalume. == Lähteet == == Aiheesta muualla == * PubChem: Diphenyl oxalate Luokka: Oksalaatit
Aurora von Königsmarck

Maria Aurora von Königsmarck (1662-1728) oli kreivitär ja Saksin vaaliruhtinas August II:n rakastajatar. Aurora von Königsmarck oli sotamarsalkka Otto Wilhelm Königsmarckin (1639-88) veljentytär, ja kuuluisa kauneudestaan, sukkeluudestaan ja lahjakkuudestaan. Vuonna 1694 hän tuli Saksin hoviin, jossa itse vaaliruhtinas August II ihastui häneen. Aurora von Königsmarckilla oli Hänen kanssaan poika, sittemmin kuuluisaksi tullut Ranskan sotapäällikkö Saksin Moritz. Ailahtelevainen vaaliruhtinas hylkäsi pian von Königsmarckin, jonka jälkeen tämä eli yksinäisyydessä Saksassa. Kun Kaarle XII myöhemmin kävi Augustia vastaan sotaa, lähti Aurora von Königsmarck vuonna 1702, luottaen viehätysvoimaansa, hänen luokseen toivossa saada takaisin osan sukunsa kadottamaa omaisuutta. Samalla hänen oli tarkoitus saada Kaarle taipumaan muutamiin myönnytyksiin August II:n hyväksi, mutta Kaarle oli taipumaton eikä edes ottanut häntä vastaan. V. 1700 Aurora von Königsmarck oli August II:lta saanut Quedlinburgin kanonissan toimen, joka tuotti hänelle suuria tuloja. Loppuikänsä hän eli Quedlinburgissa. Aurora von Königsmarck oli hyvin kielitaitoinen. Hän puhui saksan, ruotsin, ranskan, italian ja latinan kieltä. Sen lisäksi hän oli taitava laulussa, jokseenkin lahjakas runoilija ja osoitti myös taipumusta taidemaalaukseen.Tietosanakirja / 5. Kulttuurisana-Mandingo / == Lähteet == Luokka:Aateliset Luokka:Runoilijat Luokka:Rakastajattaret Luokka:Protestanttiset sääntökuntien ja luostariyhteisöjen jäsenet Luokka:Suuren Pohjan sodan henkilöt Luokka:Vuonna 1662 syntyneet Luokka:Vuonna 1728 kuolleet
Sinfonia nro 6

Sinfonia nro 6 voi tarkoittaa seuraavia: * Sinfonia nro 6, Pastoraalisinfonia, Ludwig van Beethovenin sinfonia * Sinfonia nro 6, Joseph Haydnin sinfonia * Sinfonia nro 6, Gustav Mahlerin sinfonia * Sinfonia nro 6, Sergei Prokofjevin sinfonia * Sinfonia nro 6, Aulis Sallisen sinfonia * Sinfonia nro 6, Franz Schubertin sinfonia * Sinfonia nro 6, Jean Sibeliuksen sinfonia * Sinfonia nro 6, Dmitri Šostakovitšin sinfonia * Sinfonia nro 6, Pjotr Tšaikovskin sinfonia.
Coleochaetophyceae

Coleochaetophyceae on näkinpartaisleviin kuuluva luokka. Siihen kuuluu kaksi heimoa, joissa on kuusi sukua ja 31 lajia. Nämä näkinpartaislevät tuottavat happea, ovat fotoautotrofisia ja elävät makeassa vedessä. == Lähteet == Luokka:Näkinpartaislevät
Foundation (televisiosarja)

Foundation on yhdysvaltalainen televisiosarja, joka perustuu Isaac Asimovin Säätiö-sarjaan. Sarjan ovat luoneet David S. Goyer ja Josh Friedman Apple TV+ -suoratoistopalvelulle. Ensimmäiset jaksot julkaistiin Apple TV+ -palvelussa 24. syyskuuta 2021. Televisiosarjan pääosissa ovat Jared Harris, Lee Pace ja Lou Llobell. Laura Birn näyttelee androidi Eto Demerzeliä. Sarjasta on julkaistu kaksi tuotantokautta. == Näyttelijät == ==Jaksot== === 1. tuotantokausi === # ”The Emperor's Peace” # ”Preparing to Live” # ”The Mathematician's Ghost” # ”Barbarians at the Gate” # ”Upon Awakening” # ”Death and the Maiden” # ”Mysteries and Martyrs” # ”The Missing Piece” # ”The First Crisis” # ”The Leap” === 2. tuotantokausi === # ”In Seldon's Shadow” # ”A Glimpse of Darkness” # ”Where the Stars Are Scattered Thinly” # ”The Sighted and the Seen” # ”Why the Gods Made Wine” # ”A Necessary Death” # ”The Last Empress” # ”Long Ago, Not Far Away” # ”Creation Myths” == Lähteet == Luokka:2020-luvun yhdysvaltalaiset scifi-sarjat
Charales

Charales on näkinpartaisleviin kuuluva lahko. Siihen kuuluu heimo Characeae, johon kuuluvat tribukset Chareae ja Nitelleae. Lahkossa on kuusi sukua. Lahkoon kuuluvia lajeja esiintyy maailmanlaajuisesti makeassa vedessä ja murtovedessä. Tämä lahko kuului niihin näkinpartaisleviin, joista polveutuivat ensimmäiset maanpäälliset kasvit. == Lähteet == Luokka:Näkinpartaislevät
Kotiseutuvaakuna

Kotiseutuvaakuna on kuntaliitoksen yhteydessä lakkautetun kunnan vaakuna. Kuntajaon muutoksen jälkeen monet yhdistyneet kunnat saattavat menettää aiemman vaakunansa virallisen aseman, sillä se ei enää edusta itsenäistä kuntaa. Tämän seurauksena kyseinen vaakuna ei enää ole virallisesti käytössä. Tässä tilanteessa vanhasta vaakunasta tulee ikään kuin epävirallinen kotiseutuvaakuna, jota voidaan käyttää paikallisena tunnusmerkkinä. Esimerkiksi kunnan alueella toimivilla yhdistyksillä ja seuroilla voi olla mahdollisuus käyttää tällaista vaakunaa, vaikka se olisi poistettu virallisesta käytöstä viranomaisten toimesta. Kaksikuntaliitoksissa on usein ratkaisuna valittu toisen kunnan nimi ja toisen kunnan vaakuna. Joskus yhteisymmärrykseen ei kuitenkaan päästä, ja tämän seurauksena on jouduttu luomaan uusi, keinotekoinen nimi ja suunnittelemaan vaakuna alusta alkaen. Suomen Kotiseutuliitto näkee, että entisen lakkautetun kunnan vaakunan jatkokäyttö on mahdollista, kunhan kyse on alkuperäisen vaakunan heraldisen muodon käytöstä. Tämä tarkoittaa, että vaakunaa voidaan käyttää ilman entistä kuntanimeä erilaisissa yhteyksissä, kuten esimerkiksi rekisteröidyn yhdistyksen lipuissa, standaareissa tai muissa symboleissa, kotiseutuviireissä, yhdistysten lahjaesineissä, joissa on yhdistyksen nimi, sekä paikkakunnan identiteettiä vahvistavissa matkailu- tai muissa markkinoitavissa tuotteissa ja markkinoinnissa. Lisäksi vaakunaa voidaan käyttää taajamamerkkien yhteydessä, kun pystytetään "kylä- tai kaupunginosaportteja", ja myös entisen kuntakeskuksen "tervetuloa" -kylttien yhteydessä. Tämä mahdollistaa vaakunan säilyttämisen osana paikallista kulttuuria ja identiteettiä monissa eri yhteyksissä, vaikka kunta olisikin lakkautettu. == Lähteet == Luokka:Suomen vaakunat
Luettelo Kambodžan kansallispuistoista

Tämä on luettelo Kambodžan kansallispuistoista. Nimi Kuva Sijainti Perustettu Huomioita Botum Sakorin kansallispuisto maan eteläosa 1993 maan suurin Central Cardamom Mountainsin kansallispuisto Kardemummavuoret 1999 maan vanhin suojelualue Hun Sen Russei Trepin kansallispuisto eli Techo Sen Russey Trebin kansallispuisto Preăh Vihéar 2014 Kepin kansallispuisto Kêb 1993 Kiriromin kansallispuisto Kâmpóng Spœ ja Kaôh Kông 1993 Kardemummavuorten itäosaa Koh Rongin kansallispuisto Preah Sihanoukin ja Kaôh Kôngin rannikko 2018 merialue O'Yadavin kansallispuisto eli Ou Ya Davin kansallispuisto Srŏk Ou Ya Dav, Rôtanak Kiri 2016 Phnom Kulenin kansallispuisto Siĕm Réab Preah Monivongin kansallispuisto eli Phnom Bokorin kansallispuisto Kâmpôt Reamin kansallispuisto Preăh Seihânŭ (Sihanoukville) 1993 Southern Cardamomin kansallispuisto Kardemummavuoret 2016 suunnitelmissa tiikereiden istutus Vensai Siempangin kansallispuisto maan pohjoisosa 2016 Viracheyn kansallispuisto Stŏeng Trêng ja Rôtanak Kiri 1993 == Lähteet == * Kambodža
Hendricks

Hendricks on muun muassa seuraavien henkilöiden sukunimi: * Barbara Hendricks, yhdysvaltalais-ruotsalainen oopperalaulaja, sopraano * Barkley L. Hendricks (1845–2017), yhdysvaltalainen muotokuvataiteilija ja valokuvaaja * Christina Hendricks (s. 1975), yhdysvaltalainen näyttelijä ja malli * Diane Hendricks (s. 1947), yhdysvaltalainen yrittäjä, yritysjohtaja, elokuvatuottaja ja miljardööri * Johny Hendricks (s. 1983), yhdysvaltalainen vapaaottelija, painija ja painivalmentaja * Jon Hendricks (1921–2017), yhdysvaltalainen jazzlaulaja, lauluntekijä ja rumpali * Matt Hendricks (s. 1981), yhdysvaltalainen jääkiekkoilija * Muhsin Hendricks (1967–2025), eteläafrikkalainen imaami * Thomas A. Hendricks (1819–1885), yhdysvaltalainen demokraattipoliitikko ja varapresidentti. == Katso myös == * Hendrix
Aleksandr Barannikov

Aleksandr Ivanovitš Barannikov (; 1858 – 18. elokuuta 1883) oli venäläinen vallankumouksellinen ja terroristi, joka oli yksi tsaari Aleksanteri II:n salamurhan tehneen Narodnaja Voljan (Kansan tahto) sotilasosaston johtajista. == Elämäkerta == Barannikov syntyi venäläiseen aatelisperheeseen ja sai sotilaallisen koulutuksen Orlovissa ja Pietarissa ensimmäisessä Pavlovskin sotilaskoulussa. Vuonna 1876 hän kuitenkin teeskenteli olevansa kuollut ja jätti viestin rehtorilleen ilmaistakseen halunsa liittyä propagandistina vallankumousliikkeeseen. Hän liittyi vuonna 1877 Zemlja i volja -puolueeseen. Barannikov asettui asumaan Nižni Novgorodin alueelle ja yritti värvätä paikallisia maanviljelijöitä liittymään vallankumoukselliseen liikkeeseen. Myöhemmin Barannikov palasi Pietariin ja oli yksi ensimmäisistä, jotka kannattivat ajatusta siitä, että vallankumouksellisten tulisi käyttää terroristisia taktiikoita saavuttaakseen tavoitteensa. Hän oli myös yksi Sergei Stepnjakin toteuttaman santarmipäällikön, kenraali Nikolai Mezentsovin, salamurhan järjestäjistä. Barannikov oli yksi Narodnaja Voljan perustamiskonferenssin osallistujista, ja tämä konferenssi pidettiin Lipetskin kaupungissa kesäkuussa 1879. Hänelle myönnettiin paikka toimeenpanevassa komiteassa. Vuonna 1880 hän oli mukana tsaarin murhayrityksissä asettamalla miinan Moskova-Kurskin rautatien alle ja räjäyttämällä Kamennyn sillan Pietarissa. Tammikuussa 1881 hänet pidätettiin, ja hän joutui oikeudenkäyntiin maaliskuussa 1882. Lopulta hänet tuomittiin elinkautiseen pakkotyöhön. Barannikov menehtyi tuberkuloosiin Pietari-Paavalin linnoituksessa. == Henkilökuvaus == Narodnaja Voljan salaista kirjapainoa johtaneen Praskovja Ivanovskajan mukaan: "Radikaalipiireissä hänet tunnettiin oikeutetusti 'ritarina ilman pelkoa tai moitteita', vallankumouksen uskollisimpana sotilaana, joka oli aina tahdikas kaikissa asioissa ja erityisesti osoitti pettämätöntä herrasmiesmäistä asennetta naisia kohtaan." == Lähteet == Luokka:Venäläiset vallankumoukselliset Luokka:Vuonna 1858 syntyneet Luokka:Vuonna 1883 kuolleet
Hevospallo

Hevospallo on hevosurheilulaji, jossa kaksi neljän hengen joukkuetta pyrkii ratsain heittämään pallon vastapuolen maaliin useammin kuin vastustaja. Kummallakin joukkueella on myös kaksi vaihtopelaajaa, jotka voivat tulla pelitauon aikana muiden joukkueen pelaajien tilalle. Laji on verrattavissa rugbyyn ja koripalloon, paitsi että hevospallon aikana urheilijat myös ratsastavat. Lajin kattojärjestö on Fédération Internationale de Horseball (FIHB). == Historia == Hevospallo on kehitetty Ranskassa argentiinalaisen paton pohjalta. Paton toi 1930-luvulla Ranskaan eräs Ranskan armeijan kapteeni, joka oli myös esteratsastuksen maailmanmestari. Hän halusi urheilulajin, jota olisi hauska pelata ja joka edistäisi hevosen ja ratsastajan välistä suhdetta. Viralliset säännöt hevospallolle hyväksyttiin vuonna 1978, jonka jälkeen laji alkoi nopeasti kasvattaa suosiotaan. 1990-luvun aikana laji alkoi levitä myös Ranskan ulkopuolelle. Ensimmäiset hevospallon Euroopan mestaruuskilpailut järjestettiin vuonna 1992. == Säännöt == Pelin aluksi pelaajat noukkivat pallon maasta hevosen selästä laskeutumatta (). Sen jälkeen he alkavat syöttää sitä toisille joukkueensa jäsenille. Pelaaja ei saa pitää palloa hallussaan 10 sekuntia kauempaa, vaan hänen täytyy syöttää pallo nopeasti jollekulle muulle. Jos pallo putoaa maahan, jonkun ratsastajista on noukittava se hevosen selästä laskeutumatta tai hidastamatta. Kummallakin joukkueella on pelialueiden vastakkaisissa laidoissa tangon päässä oleva vannemainen maali, johon vastustajajoukkue pyrkii heittämään palloa. Maali on halkaisijaltaan 1 m, se sijaitsee 3,5 m korkeudessa maasta ja siinä on 1 m pituinen verkko. Maalin saa yrittää tehdä vasta sen jälkeen, kun pallo on ensin syötetty vähintään kolme kertaa ja vähintään kolmelle eri saman joukkueen pelaajalle. Eniten maaleja tehnyt joukkue voittaa pelin. Yksi peli kestää 20 minuuttia, jonka puolivälissä on 3 minuutin tauko. Sen aikana joukkue saa vaihtaa pelaajia. Ballons de horseball.JPG|alt=Jalkapallon näköisiä palloja, joissa on kuudella eri puolella nahkahihna. Kunkin hihnan päät ovat kiinni pallon vastakkaisilla puolilla.|Hevospallossa käytettäviä palloja. Horseball ramassage 13 04 2009.JPG|alt=Ratsastaja roikkuu puoliksi hevosen selästä kurottaessaan nostamaan hevospalloa.|Pallon noukkiminen maasta Championnats de France de horseball féminin 2012 - 033.JPG|Maali == Katso myös == * Poolo == Lähteet == Luokka:HevosurheiluLuokka:Pallopelit Luokka:Joukkuepelit
Rehuvuohenherne

Rehuvuohenherne (Galega orientalis) on rehukasvina viljelty monivuotinen hernekasvi ja komealupiinin kaltainen typensitojakasvi. Kasvilla on voimakas jopa metrin syvyyteen kasvava juuristo. Sen versot ovat 80–120 senttimetriä korkeita. Rehuvuohenherne kukkii heinä–elokuussa sinivioletein kukin, jotka kasvavat pitkinä latvaterttuina. Rohtovuohenherneeseen verrattuna kasvin korvakkeet ovat erimuotoiset, kukat tummemman väriset ja palot riippuvat.Suomen Lajitietokeskus: Rehuvuohenherne – Galega orientalis Viitattu 7.10.2023.LuontoPortti: Rohtovuohenherne (Galega officinalis) Viitattu 7.10.2023. Kasvi on luokiteltu Suomessa vieraslajiksi. == Levinneisyys == Rehuvuohenherne on kotoisin Kaukasiasta, missä lajia esiintyy Venäjään kuuluvassa Pohjois-Kaukasiassa, Armeniassa ja Azerbaidžanissa. Kasvi on levinnyt muun muassa Länsi-Venäjälle ja useaan Euroopan maahan. Suomessa rehuvuohenhernettä on tavattu luonnonvaraisena 1980-luvulta alkaen ja 2000-luvun aikana se on merkittävästi yleistynyt. Kasvi luokitellaan Suomessa luonnossa vakiintuneeksi ja mahdollisesti haitalliseksi vieraslajiksi.United States Department of Agriculture (USDA), National Plant Germplasm System: Galega orientalis Lam. Viitattu 7.10.2023. == Ympäristövaikutukset == Rehuvuohenherne voi todella olla ongelmallinen kasvi monissa ympäristöissä. Sen nopea leviäminen ja kilpailukykyinen luonne voivat aiheuttaa haasteita niityillä, tienvarsilla ja muilla luonnonalueilla. Vaikka sen siniset kukat saattavat näyttää kauniilta, kasvi voi vahingoittaa paikallista kasvistoa ja eläimistöä. Rehuvuohenherneen leviäminen voi myös vaikuttaa maiseman monimuotoisuuteen ja luonnon ekosysteemeihin. Se voi syrjäyttää paikallisia lajeja ja muuttaa luontaisia kasvillisuustyyppejä, mikä puolestaan vaikuttaa eläinten elinympäristöihin ja ravinnon saatavuuteen. Tämä korostaa tarvetta tarkkailla ja hallita rehuvuohenherneen leviämistä eri alueilla. On tärkeää ottaa käyttöön toimenpiteitä, jotka estävät sen leviämisen ja suojelevat paikallista ekosysteemiä. Tämä voi sisältää kasvin poistamista ja estämistä sen istuttamista arvokkaille luontokohteille. Lisäksi on olennaista kasvattaa tietoisuutta tämän kasvin haitallisista vaikutuksista ympäristölle ja kannustaa ihmisiä välttämään sen tarkoituksellista levittämistä. == Lähteet == Luokka:Hernekasvit
Kustaa Penttilä

Kustaa Penttilä (8. lokakuuta 1888 Nurmo – 16. heinäkuuta 1950) oli suomalainen kanttori-urkuri, säveltäjä ja sovittaja.Päivästä päivään, Helsingin Sanomat, 08.10.1938, nro 271, s. 6, Kansalliskirjaston digitaaliset aineistotKansaneläkelaitoksen henkilökortit-arkisto Vuosina 1950-1958 kuolleiden henkilöiden hakemistokortit, Peltonen, Anna - Pesu, Mikko, jakso 1337: PENTTILÄ KUSTAA 08.10.1888 Nurmo (Oulainen); Kansallisarkisto Viitattu 7.10.2023 Penttilä valmistui kanttori-urkuriksi Turun kanttori-urkurikoulusta 1915. Hän toimi Oulaisten kanttori-urkurina vuodesta 1918 alkaen. Penttilä sai director cantus-arvonimen vuonna 1923. Hän toimi myös vuonna 1927 perustetun Oulaisten Sekakuoron johtajana.Musiikin muistomerkki, Oulaisten kotiseutuyhdistyksen sivut Penttilä sovitti muun muassa neliäänisiksi Siionin virret ja Vanhan virsikirjan kansansävelmät. Hän kokosi myös kansansävelmiä. == Kirjallisuutta == * Kustaa Penttilä - virsien mies: elämäkerta ja valikoima sävellyksiä ja sovituksia; toim. Harri Turunen. Oulaisten Kotiseutuyhdistyksen julkaisuja 17. Oulaisten Kotiseutuyhdistys, Oulainen 2013 == Lähteet == Luokka:Suomalaiset säveltäjät Luokka:Suomalaiset sovittajat Luokka:Vuonna 1888 syntyneet Luokka:Vuonna 1950 kuolleet
Luettelo Tansanian kansallispuistoista

Tämä on luettelo Tansanian kansallispuistoista. Kolme niistä sijaitsee maan eteläosassa, 11 länsiosassa, viisi pohjoisosassa ja neljä itäosassa. Nimi Kuva Sijainti Perustettu Huomioita Arushan kansallispuisto Meru (vuori) 1960 Burigi-Chaton kansallispuisto maan länsiosassa, Viktoriajärven länsipuolella 2019 Gomben kansallispuisto Kigoman alue, maan länsiosassa Tanganjikajärven rannalla. 1943 / 1968 tunnettu simpansseistaan Ibanda-Kyerwan kansallispuisto Kageran alue maan länsiosassa, Ruandan rajalla 1972 / 2019 Katavin kansallispuisto Katavin alue 1951 Kigosin kansallispuisto maan länsiosa, Moyowosi-Malagarasi kosteikkoalue 2019 Kilimanjaron kansallispuisto 150px Kilimanjaro 1910 Kitulon kansallispuisto 150px maan eteläosan ylänkö 2005 Mahalen kansallispuisto Kigoman alue, Mahale-vuoret 1985 Manyara-järven kansallispuisto Manyaran alue 1957 Mkomazin kansallispuisto Kenian rajalla, savannia 2006 Mikumin kansallispuisto Morogoron lähistöllä Ngorongoron suojelualue Unescon maailmanperintökohde Nyereren kansallispuisto 150px 1922 Selousin riistanhoitoalueen pohjoisosa Ruahan kansallispuisto Iringa 1910 Rubondon kansallispuisto Viktoriajärvi 1977 Rumanyika-Karagwen kansallispuisto maan länsiosa, Kageran alue 2019 Saadanin kansallispuisto meren rannalla 1969 Saananen kansallispuisto Viktoriajärvi 2013 (Myös Saa Nane) Serengetin kansallispuisto 1929 Unescon maailmanperintökoohde Tarangirin kansallispuisto Manyaran alue 1970 Udzungwa-vuorten kansallispuisto Iringan alue 1994 Ugalla- joen kansallispuisto maan länsiosa, Taboran alue 2019 == Lähteet == * Tansania
Sven Sture

Sven Niilonpoika Sture (k. 1424), oli vitaaliveljien johtajia ja myöhemmin ritari. Sven Niilonpoika Sture oli tanskalaisen ritari Nils Sturen poika, joka mainitaan vuosina 1377 ja 1392 ja jolla oli sama vaakuna kuin Sven Niilonpojalla. Vaikka Sven Sture alkuaan oli Hallannista, jo vuonna 1392 hän omisti kartanoita myös Pohjois-Smoolannissa ja asui siellä 1400-luvun alussa. Vuonna 1395 tai vuoden 1396 alussa kuningatar Margareeta lähetti Sturen Gotlantiin siellä olevien joukkojensa komentajaksi, ja hän onnistui ottamaan haltuunsa saaren maaseudun. Sitten hän yritti vallata Visbyn, jossa kuningas Albrektin poika herttua Eerik hallitsi, mutta vuoden 1397 alussa hän siirtyi vihollisen puolelle. Sturesta tuli nyt yksi merkittävimmistä vitaliaanien päällikköistä ja tässä ominaisuudessa hän lähti retkikuntaan Tukholmaa vastaan saman vuoden juhannuksena. Hansalainen varuskunta oli kuitenkin vartioimassa, ja Sture joutui palaamaan Gotlantiin. Pian tämän jälkeen herttua Eerikin kuoleman seurauksena hänestä tuli koko saaren päällikkö. Vitaliaanien ryöstöt omaksuivat nyt hänen johdollaan hurjemmat muodot kuin koskaan ja he hyökkäsivät ystävän ja vihollisen kimppuun ilman suurta eroa. Sen vuoksi oli suuri helpotus Itämeren laivaliikenteelle, kun Saksalaisen ritarikunnan suurmestari Konrad von Jungingen onnistui valloittamaan Gotlannin keväällä 1398 ja ajamaan Sturen sieltä pois. Sture otti välittömästi haltuunsa Gaddaborgin, Faxeholmin ja muita linnoituksia Pohjanlahden rannalla ja hallitsi sieltä koko Ruotsin Norlantia ja Pohjanmaata, mutta teki pian Algot Magnuksenpoika Sturen välityksellä sovinnon kuningattaren kanssa, joka sai siten edellä mainitut linnoitukset haltuunsa. Menneisyydestään huolimatta Sture, joka näyttää olleen lähellä tunnettua Abraham Broderinpoikaa, nautti loppuelämänsä ajan varsin korkeaa kuningatar Margareetan ja kuningas Eerikin luottamusta. Vuosina 1403-04 hän osallistui Algot Magnuksenpojan Gotlannin retkelle, tuli ritariksi viimeistään vuonna 1407, toimi kuninkaallisen neuvoston puheenjohtajana ja delegoi neuvottelut holsteinilaisten kanssa Slesvigissä vuonna 1417 ja toimi vuodesta 1416 kuolemaansa saakka Sundholmin linnan komentajana Njudungissa Smoolannissa. Ainakin viimeisinä vuosina hänellä oli Ekesjön, myöhempi Eksjöhofgårdin kartano lähellä mainittua linnaa. Kullenissa, jossa hän myös omisti maata, hän vielä vanhuudessaankin silloin tällöin ryösti ohikulkevia hansalaivoja.Nordisk familjebok / Uggleupplagan. 27. Stockholm-Nynäs järnväg - SyrsorForsström, O. A: Suomen keskiajan historia. Jyväskylä 1898, s. 251-252 == Lähteet == ==Aiheesta muualla== *Sture, Sven Nilsinpoika (K ennen 1424) – Kansallisbiografia * Otso-Petteri Siirilä, Vitaliaaniveljien käsittelyn muuttuminen Itämeren lähteissä vuosina 1390-1398 Yleisen historian pro gradu -tutkielma. Itä-Suomen yliopisto, 2021 Luokka:Merirosvot ja kaapparit Luokka:Tanskalaiset aateliset Luokka:Ritarit Luokka:Visbyn historia Luokka:Keskiajan henkilöt Luokka:Vuonna 1424 kuolleet
Arushan kansallispuisto

Arushan kansallispuisto on luonnonsuojelualue Tansaniassa lähellä Arushan kaupunkia. Puiston maisemaa hallitsee Meru-niminen tulivuori. Siellä on myös vehreitä laaksoja, järviä ja pieniä tasankoja. Monipuoliseen eläimistöön kuuluvat elefantit, paviaanit, puhvelit ja virtahevot. Puistossa on tavattu yli 450 lintulajia, joiden joukossa ovat Momellajärvien flamingot. Alueen matkailumahdollisuudet tulivat tunnetuiksi jo vuonna 1876, kun kreivi Teleki raportoi Momellan alueen lukuisista virtahevoista ja sarvikuonoista. Trappen perhe perusti sinne karjatilan vuonna 1907. Rouva Trappe lahjoitti myöhemmin suuren osan maistaan riistanhoitoalueeksi. Puisto perustettiin 1960 nimellä Ngurdoton kraatterin kansallispuisto. Nykyisen nimensä puisto sai, kun siihen liitettiin Meruvuoren alue vuonna 1967. == Lähteet == Luokka:Tansanian kansallispuistot
FASHR

Dion ”FASHR” Derksen (s. 10. tammikuuta 1996) on alankomaalainen Counter- Strike 2 -ammattilainen. Hän ei edusta lokakuussa 2024 mitään joukkuetta. Derksen on edustanut urallaan muun muassa joukkueita fnatic, OG Esports ja Entropiq. Hän on voittanut urallaan merkittävimpänä Elisa Masters Espoo 2022 -turnauksen. Derksen sai finaalissa BIG-joukkuetta vastaan 35 tappoa ja kuoli 18 kertaa. Seurannut 1,56 keskiarvo oli finaalin toisiksi korkein. == Lähteet == Luokka:Alankomaalaiset elektronisen urheilun ammattilaiset Luokka:Vuonna 1996 syntyneet Luokka:Elävät henkilöt
Regali

Iulian ”regali” Harjău (s. 26. elokuuta 2002) on romanialainen Counter-Strike 2 -ammattilainen. Hän edustaa nykyään Entropiq-joukkuetta, jossa hän on pelannut toukokuusta 2024 lähtien. Aikaisemmin regali on pelannut myös muissa maailmantason joukkueissa, kuten Fnaticissa, Copenhagen Flamesissa ja OG Esportsissa. Hän on saavuttanut kaikki parhaat voittonsa Copenhagen Flamesissa. == Lähteet == Luokka:Romanialaiset elektronisen urheilun ammattilaiset Luokka:Vuonna 2002 syntyneet Luokka:Elävät henkilöt
1,4-naftokinoni

1,4-naftokinoni (C10H6O2) on aromaattisiin kinoneihin kuuluva orgaaninen yhdiste. Yhdistettä voidaan käyttää muun muassa muiden yhdisteiden valmistukseen. == Ominaisuudet, valmistus ja käyttö == Huoneenlämpötilassa 1,4-naftokinoni on keltaista kiteistä ainetta. 1,4-naftokinoni liukenee vain niukasti veteen ja paremmin emäksisiin liuoksiin. Yhdiste liukenee hyvin moniin orgaanisiin liuottimiin, kuten etanoliin, dietyylieetteriin ja kloroformiin. 1,4-naftokinoni alkaa sublimoitua noin 100 °C:n lämpötilassa. Happojen vaikutuksesta 1,4-naftokinonista muodostuu dimeerejä ja oligomeerejä.Erica Caldwell, Laurent Deloux & Morris Srebnik: "1,4-Naphthoquinone", teoksessa Encyclopedia of Reagents for Organic Synthesis (e-EROS), John Wiley & Sons, New York, 2001. Teoksen verkkoversio Viitattu 7.10.2023. 1,4-naftokinonia valmistetaan hapettamalla naftaleenia ilmalla 250–450 °C:n lämpötilassa. Katalyyttinä käytetään vanadiini(V)oksidia. Myös muita hapettimia voidaan käyttää, mutta ne sopivat lähinnä pienen mittakaavan valmistukseen. : 1,4-naftokinoni reagoi dieenien kanssa Diels–Alder- reaktiolla. Näin valmistetaan muun muassa antrakinonia ja antrakinonijohdannaisia. Yhdistettä käytetään myös eräiden polyestereiden valmistamiseen. Muita käyttökohteita ovat kumien ja polyestereiden moolimassan säätö ja käyttö hapettumisenestoaineena. == Lähteet == Luokka:Kinonit
Burkina Fason kansallinen ritarikunta

Burkina Fason kansallinen ritarikunta () on Burkina Fasossa jaettava, maan korkea-arvoisin, kunnianosoitus, joka perustettiin 6. elokuuta 1993. Se korvasi Ylä-Voltan kansallisen ritarikunnan, vallankumouksen soihdun ritarikunnan ja Nahourin tähden ritarikunnan. Burkina Fason peresidentti, joka kantaa ritarikunnan ketjua virkansa puolesta, on ritarikunnan suurmestari. Kunnianosoitusta jaetaan tunnustuksena sekä sotilaille että siviileille poikkeuksellisista ansioista kansakunnan hyväksi. Ritariksi nimitetyillä henkilöillä tulee olla takanaan vähintään 15-vuotinen ansiokas ura. Ylennyksien pakollinen aikaväli on kirjattu ritarikunnan sääntöihin, mutta tästä voidaan poiketa esim. maan ollessa sotatilassa tai muiden painavien syiden takia. Kunniamerkkiä jaetaan viidessä luokassa: * suurristi * suurupseeri * komentaja * upseeri * ritari == Lähteet == Kansallinen ritarikunta Luokka:Ritarikunnat
Ylä-Voltan kansallinen ritarikunta

Ylä-Voltan kansallinen ritarikunta () oli Ylä-Voltassa, nykyisessä Burkina Fasossa, jaettu kunniamerkki. Se perustettiin 29. heinäkuuta 1961. Ritarikunta lakkautettiin vuonna 1993, ja se korvattiin Burkina Fason kansallisella ritarikunnalla. Kunniamerkillä palkittiin sellaisia Ylä-Voltan kansalaisia, jotka olivat suorittaneet poikkeuksellisen palveluksen valtion hyväksi. Ritarikunnan lakkauttamisen jälkeen sen jäsenille myönnettiin vastaava arvo Burkina Fason kansallisessa ritarikunnassa automaattisesti. Ritarikunnassa oli viisi luokkaa: * suurristi * suurupseeri * komentaja * upseeri * ritari == Lähteet == Luokka:Burkina Fason kunniamerkit Luokka:Ritarikunnat
Burigi-Chaton kansallispuisto

Burigi-Chaton kansallispuisto on luonnonsuojelualue Tansaniassa Viktoriajärven ja Ruandan rajan välisellä alueella. Sen laajalla alueella on järviä, kukkuloita, metsää, kosteikkoja, jokia ja savannia. Puiston tärkein osa ovat sen järvet, Burigi-järvi on Tansanian kolmanneksi suurin. Puiston nisäkkäisiin kuuluvat norsut, puhvelit, antiloopit, leijonat, leopardit, seeprat ja kirahvit. Siellä elää myös sitatunga eli suoantilooppi. Joissa ja sjärvissä on krokootiilejä ja virtahepoja. == Lähteet == Luokka:Tansanian kansallispuistot
Gomben kansallispuisto

Gomben kansallispuisto on luonnonsuojelualue Tansaniassa Tanganjikajärven rannalla. Se tunnetaan ennen kaikkea simpansseistaan joita Jane Goodall tutki 1960-luvulta alkaen. Puiston alue on vain 52 km2. Sen maasto on jyrkkäreunaisia laaksoja, joissa virtaa ympäri vuoden puroja ja pieniä jokia, joissa on vesiputouksia. Niissä kasvaa ikimetsää, jossa elää simpanssien lisäksi muita apinoita kuten marakatteja. == Lähteet == Luokka:Tansanian kansallispuistot
Desniansko-Starohutskyin kansallispuisto

Desniasko-Starohutskyin kansallispuisto on Ukrainan pohjoisosassa sijaitseva kansallispuisto. Se sijaitsee Desnajoen keskijuoksulla. Se on osa Ukrainan ja Venäjän alueella olevaa Desniaskyin biosfäärialuetta, minkä osana ovat Bryanskin metsät. Alueella on Pridesnianskin kasvillisuusvyöhyke, missä on niittyjä, soita ja lehtimetsiä. Hieman toisaalla on Starohutskyin kasvillisuusvyöhyke, missä on soita ja vanhoja mäntymetsiä. Kansallispuiston eläimistöön kuuluvat hirvet, metsäkauriit, villisiat, oravat ja sudet. Alueen vesistössä esiintyy uhanalainen sampilaji sterletti. Kansallispuistossa kasvavia putkilokasvilajeja on kaikkiaan noin 700. == Lähteet == Luokka:Ukrainan kansallispuistot
Säästökello

Säästökello oli 1920-luvulla Turussa kehitetty kellon ja säästölippaan yhdistelmä. Säästökelloon piti laittaa kolikko joka päivä jotta kello ei pysähtyisi. Vakuutusyhtiöt antoivat säästökelloja asiakkailleen varmistakseen että nämä tallettivat säästökelloon rahaa vakuutusmaksua varten. Vakuutusyhtiön virkailija kävi sitten tyhjentämässä kellon kun vakuutusmaksu oli aika kerätä. Säästökellot olivat käytössä noin 40 vuoden ajan 1960-luvulle saakka.Säästökello oli turkulainen keksintö, Yle Uutiset 19.8.2009 Aamulehdessä 13. lokakuuta 1923 ilmestyneen artikkelin mukaan säästökello oli alunperin kehitetty Tanskassa 1913 Kööpenhaminassa perustetun Dansk Sparselskabin toimesta. Koska kellot olivat suhteellisen kalliita tämä yhdistys teki sopimuksen kahden vakuutusyrityksen kanssa sitoutuen toimimaan näiden yritysten vakuutusasiamiehenä. Vakuutusmaksut kerättiin säästökellojen avulla ja niistä saamillaan korvauksilla yhdistys kuoletti säästökellojen hinnan. Säästökellot levisivät sitten myös Norjaan ja Ruotsiin. Suomessa säästökellot otti käyttöön ensimmäisenä turkulainen Säästöpankki Fortuna. Pankki keräsi säästökellojen avulla osakkaidensa vakuutusmaksuja ja välitti ne edelleen niille vakuutuslaitoksille, joiden kanssa se oli tehnyt sopimuksen.Säästökello, Aamulehti, 13.10.1923, nro 236, s. 6, Kansalliskirjaston digitaaliset aineistot Turussa toiminut Vakuutusosakeyhtiö Verdandi otti säästökellot käyttöön myymillään kansanvakuutuksilla vuonna 1927. Vakuutuksenottaja tilasi säästökellon samalla kun hän otti vakuutuksen ja sopi samalla rahasummasta, joka oli säännöllisesti pantava kelloon. Yhtiön rahastaja saapui sitten joka kahdeksas viikko keräämään kelloon kertyneet rahat. Kelloon saattoi tallettaa myös enemmän rahaa kuin mitä vakuutusmaksuun tarvittiin ja rahastaja välitti tämän ylimääräisen summan pankkiin talletettavaksi. Vakuutuksenottaja sai kuitin kellosta tyhjennetystä rahamäärästä ja Verdandin kanssa sopimuksen tehnyt säästöpankki, jonne ylimääräinen raha talletettiin maksoi vakuutuksenottajalle korkoa tästä rahasta rahastuspäivästä alkaen.Säästökello - koneellinen henkivakuutusasiamies, Suomen Sosialidemokraatti, 12.11.1927, nro 263, s. 9, Kansalliskirjaston digitaaliset aineistot == Lähteet == == Aiheesta muualla == * Verdandiyhtiön "kellovakuutus", Kansa : Kansa-yhtiön tiedonantaja, 01.02.1928, nro 2, s. 9, Kansalliskirjaston digitaaliset aineistot * Säästökellon käsittely, Verdandi : Vakuutusosakeyhtiö Verdandin julkaisema aikakauslehti, 01.01.1936, nro 6, s. 5, Kansalliskirjaston digitaaliset aineistot Luokka:Vakuutukset Luokka:Kellot
Mustan tähden ritarikunta

Mustan tähden ritarikunta () oli beniniläinen ja sittemmin ranskalainen ritarikunta, jonka perusti Dahomeyn kuningas Toffa 1. joulukuuta 1889. Ranskalaiset siirtomaaisännät tunnustivat ritarikunnan ja ottivat sen osaksi omaa palkitsemisjärjestelmäänsä vuonna 1894 myöntäen sitä tunnustuksena Ranskan vaikutuksen kasvattamisesta Länsi-Afrikassa. Ritarikunta lakkautettiin 3. joulukuuta 1963. Ritarikunnassa oli viisi luokkaa: * suurristi * komentaja laatalla * komentaja * upseeri * ritari == Lähteet == Luokka:Ranskalaiset ritarikunnat Luokka:Dahomeyn kuningaskunta
Raalz

Rasmus ”raalz” Steensborg (s. 30. heinäkuuta 1995) on tanskalainen Counter- Strike 2 -ammattilainen. Hänen on edustanut 9INE-joukkuetta toukokuusta 2024. Kaikki merkittävimmät voittonsa Steensborg on saanut joko Sproutista tai Copenhagen Flamesista, jonka parissa hän pelasi elokuusta 2022 toukokuulle 2023. Hänen paras voittonsa on tullut joulukuussa 2022 Global Offensive Champions League Season 3 -turnauksesta. == Lähteet == Luokka:Tanskalaiset elektronisen urheilun ammattilaiset Luokka:Vuonna 1995 syntyneet Luokka:Elävät henkilöt
Ibanda-Kyerwan kansallispuisto

Ibanda-Kyerwan kansallispuisto on luonnonsuojelualue Tansaniassa lähellä Ruandan ja Ugandan rajoja. Sillä on osan matkaa yhteinen raja ruandalaisen Akageran kansallispuiston kanssa. Ibanda-Kyerwa perustettiin riistansuojelualueeksi vuonna 1972, ja kansallispuistoksi 2019. Puiston alueella on paljon akaasiasavannia, jolla kulkee suuria antilooppilaumoja. Kagera-joessa elää virtahepoja ja krokotiilejä. == Lähteet == Luokka:Tansanian kansallispuistot
Katavin kansallispuisto

Katavin kansallispuisto on luonnonsuojelualue Tansaniassa. Se on tuhansien neliökilometrien alue kaukana kaikesta. Puistossa on laajoja avoimia tasankoja, lehtimetsää, tasalatvaisia akaasioita ja suoalueita. Niillä kulkee tuhansia norsuja, puhveleita, virtahepoja ja krokotiilejä. Puistossa virtaa Katumajoki, ja sadekaudella sinne syntyy kaksi järveä, Katavi ja Chada. Se on saanut nimnensä myyttisestä metsästäjästä Katabista, jonka henki elää perimätiedon mukaan tamarindipuussa Katavijärven rannalla. Paikalliset vievät puun juurelle uhrilahjoja. == Lähteet == Luokka:Tansanian kansallispuistot
Sinfonia nro 15 (Šostakovitš)

Sinfonia nro 15 (A-duuri, op. 141) on Dmitri Šostakovitšin viimeinen sinfonia. Se valmistui vuonna 1971, ja se kantaesitettiin säveltäjän pojan Maksim Šostakovitšin johdolla 8. tammikuuta 1972.Dmitry Shostakovich: Symphony No. 15 in A major, Op. 141 AllMusic, viitattu 7.10.2023 Šostakovitšin 15. sinfonia on puhtaasti soittimellinen toisin kuin sitä edeltäneet sinfoniat nro 13 ja 14. Monista Šostakovitšin myöhäisistä sinfonioista poiketen 15. sinfoniassa ei tiedetä esiintyvän viittauksia historian, sodan ja politiikan aiheisiin. Teosta pidetään laajalti omaelämäkerrallisena, säveltäjän omaa urakehitystä reflektoivana. 15. sinfoniassa onkin viittauksia sekä Šostakovitšin omiin aiempiin teoksiin että muiden säveltäjien teoksiin. Ensimmäisessä osassa lainataan Gioacchino Rossinin Wilhelm Tell -oopperan alkusoittoa. Sinfoniassa on lainattu myös Richard Wagnerin motiiveja sekä muunneltuina Pjotr Tšaikovskin ja Gustav Mahlerin sävellyksiä. Orkestraatio 15. sinfoniassa on Šostakovitšin sinfonisen tuotannon joukossa erityisen kevyttä. 15\. sinfonian ensimmäinen osa on tyyliltään leikillinen. Sillä olikin alun perin lisänimi "Lelukauppa". Toinen osa on pitkä ja arvoituksellinen, kolmas osa puolestaan satiirinen ja teoksen osista lyhyin. Finaalin musiikkia on kuvailtu sinfonian kryptisimmäksi ja syvällisimmäksi; sen onkin arveltu ilmentävän säveltäjän ajatuksia lähestyvästä kuolemasta. == Osat == # Allegretto # Adagio – Lento – Adagio # Allegretto # Adagio – Allegretto == Lähteet == Luokka:Dmitri Šostakovitšin sinfoniat Luokka:1970-luvun musiikkiteokset
Miracle-

Amer ”Miracle-” Al-Barkawi (; s. 20. kesäkuuta 1997) on jordanialais- puolalainen Dota 2 -ammattilainen, joka pelaa Nigma Galaxylle. Häntä pidetään yhtenä pelin kaikkien aikojen parhaimmista pelaajista. Miracle- on voittanut monia korkeimman tason turnauksia. Näistä kolme hän voitti OG:n riveissä (The Frankfurt Major 2015, The Manila Major 2016, ESL One Frankfurt 2016) ja neljä Team Liquidin riveissä (StarLadder i-League StarSeries Season 3, EPICENTER 2017, The International 2017, China Dota2 Supermajor). == Lähteet == Luokka:Puolalaiset elektronisen urheilun ammattilaiset Luokka:Jordanialaiset urheilijat Luokka:Vuonna 1997 syntyneet Luokka:Elävät henkilöt
Digoorit

Digoorit () on Osseetin kielen Digoorin murretta puhuva osseetien etninen alaryhmä, joka asuu enimmäkseen Pohjois-Kaukasuksella Venäjällä, mutta pienempiä ryhmiä asuu myös Kabardi-Balkariassa, Stavropolin aluepiirissa ja osseetien diasporassa Turkissa. Pohjois-Kaukasuksella Pohjois-Ossetian tasavallassa on kaksi Digoorien asuttamaa aluetta, Irafskin ja Digorskin alueet. == Lähteet == Luokka:Kielet
Jennie Silfverhjelm

Jennie Maria Elisabeth Silfverhjelm (s. 15. joulukuuta 1979 Lidingö) on ruotsalainen näyttelijä. Hän valmistui Tukholman teatterikorkeakoulusta vuonna 2006 ja on näytellyt muun muassa Beck-elokuvissa. Vuonna 2022 hän sai parhaan naissivuosan Guldbaggen jouluelokuvasta Sagan om Karl-Bertil Jonssons julafton. ==Lähteet== ==Aiheesta muualla== Luokka:Ruotsalaiset näyttelijät Luokka:Vuonna 1979 syntyneet Luokka:Elävät henkilöt
Silfverhjelm

Silfverhjelm on seuraavien henkilöiden sukunimi: * Carl Silfverhjelm (1841–1918), suomalainen valtiopäivämies * Ernst Silfverhjelm (1875–1954), suomalainen valtiopäivämies * Gustaf Adolf Silfverhjelm (1872–1944), suomalainen näytelmäkirjailija, valtiopäivämies ja sotilas * Jennie Silfverhjelm (s. 1979), ruotsalainen näyttelijä
Dan Ekborg

Dan Peder Clemens Ekborg (s. 23. marraskuuta 1955 Tukholma) on ruotsalainen näyttelijä. Hän kouluttatui näyttelijäksi Calle Flygaren teatterikoulussa sekä Tukholman teatterikorkeakoulussa 1970-luvulla ja on näytellyt muun muassa Göteborgin ja Tukholman kaupunginteattereissa sekä Dramatenissa. Lisäksi Ekborg on esiintynyt televisiossa ja elokuvissa. Myös hänen isänsä Lars Ekborg ja veljensä Anders Ekborg ovat näyttelijöitä. ==Lähteet== ==Aiheesta muualla== Luokka:Ruotsalaiset näyttelijät Luokka:Vuonna 1955 syntyneet Luokka:Elävät henkilöt